**ELŐTERJESZTÉS**

**Tiszavasvári Város Önkormányzata Képviselő-testületének**

**2024. május 9-én tartandó rendes ülésére**

Az előterjesztés tárgya: Forgalomszabályozó eszközök kihelyezése

Mellékletek: Kérelem, térkép részlet

Az előterjesztés előadója: Szőke Zoltán polgármester

Az előterjesztés témafelelőse: Batta Gábor - ügyintéző

Az előterjesztés ügyiratszáma: TPH/6838-2/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. május 03.

##### Batta Gábor

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Batta Gábor

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése**

Tisztelt Képviselő-testület!

A Geromi Kereskedelmi és Szolgáltató Kft.-től 2024. április 15. napján érkezett kérelem várakozni tilos táblák kihelyezésével kapcsolatosan. A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A forgalomszabályozó eszközök kihelyezésével kapcsolatban az alábbi javaslat a következő:

A Geromi Kereskedelmi és Szolgáltató Kft. kérelme alapján, indokolt a Tiszavasvári Kossuth Lajos utca 6. szám mögötti közterület parkolásának szabályozása, melynek szabályozásához a lakóközösség is hozzájárult.

Kihelyezésre kerülnének a közúti közlekedés szabályairól szóló 1/1975. (II. 5.) KPM–BM együttes rendelet (továbbiakban: KRESZ) 15. § (1) bekezdésének b) pontjában meghatározott „Várakozni tilos” táblák kiegészítő táblákkal, amelyeken a várakozási tilalom időkorlátja szerepel (Keddenként 07:00-09:00). A tábla elhelyezésével az áruszállítás zavartalan lebonyolítása, valamint a lakókkal való kellemetlenség elkerülése a cél.

**A táblák beszerzésének és kihelyezésének összes költségét a Geromi Kereskedelmi és Szolgáltató Kft. vállalja.**

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2024. május 03.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2024. (V.09.) Kt. számú**

**határozata**

**Forgalomszabályozó eszközök kihelyezése**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezéséről szóló előterjesztést megtárgyalta, és az alábbi határozatot hozza:

Támogatja a Geromi Kereskedelmi és Szolgáltató Kft. (4440 Tiszavasvári, Gombás András utca 23/C., képviselő: Moór Zoltán, 4032 Debrecen, Károli Gáspár utca 360-362.) kérelmét, és hozzájárul ahhoz, hogy az áruszállítás érdekében az alábbi forgalomszabályozó eszközök kihelyezésre kerüljenek a Geromi Kereskedelmi és Szolgáltató Kft. által, és teljes költségviselése mellett.

* A Kossuth Lajos utca 6. szám mögött található közterületre (Hétvezér utca) 2db várakozni tilos, valamint kiegészítő táblák kerülnének kihelyezésre. A kiegészítő táblák a várakozási tilalom időkorlátját határozzák meg (Keddenként 07:00-09:00), a határozat melléklete szerinti megjelöléssel.

**Határidő:** 2024. június 09. **Felelős:** Szőke Zoltán

polgármester